《水监双清亭与时敏联句》
明代·郑潜

每厌风尘思海峤，不知城市有瀛洲。青山西去岚光近，紫阁前瀛王气浮。

小艇半横莲渚外，好风多在树枝头。何当载酒频相过，笑倚阑干对白鸥。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。